laion/Wikipedia-Exotic huggingface dataset:
יער שרווד

יער שרווד (באנגלית: Sherwood Forest) הוא יער במחוז נוטינגהאמשייר שבאזור מזרח המידלנדס באנגליה המזוהה עם האגדה אודות רובין הוד. האזור מיוער מתקופת הקרח, אך היער התכווץ עם השנים, ושטחו כיום הוא 4,230 דונם בלבד. רוב היער מנוהל בידי ועדת היערנות הבריטית, שהסדירה בו שבילים לטיול. חלק קטן ממנו הוכרז כפארק מחוזי, והוא באחריותה של מועצת המחוז. ב-2002 הוכרז היער כשמורת טבע, ושטחה הורחב ב-2007. במרכז היער ממוקם מרכז לאמנויות ואומנויות, שבו נערכים גם אירועים שונים. מדי שנה מבקרים ביער כחצי מיליון תיירים. בקיץ נערך בו "פסטיבל רובין הוד", באווירת ימי הביניים, הכולל תחרות הפלה ברומח, הופעות של ליצנים ובולעי אש, דוכני אלכימיה, מוזיקת רקע אופיינית ועוד. "האלון הגדול" ("The Major Oak"), שבו, לפי האגדה, הסתתר רובין הוד, מושך אף הוא מבקרים רבים. גילו של העץ מוערך ב-800 עד אלף שנה. יער שרווד מטיילים בשביל ביער האלון הגדול פסטיבל רובין הוד מדיה וקבצים בנושא יער שרווד בוויקישיתוף אתר יער שרווד אתר קרן יער שרווד (אורכב 01.11.2020 בארכיון Wayback Machine) יער שרווד, באתר מועצת מחוז נוטינגהאמשייר יער שרווד, באתר אנציקלופדיה בריטניקה (באנגלית) Robin Hood Festival 2023 – Sherwood Forest ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
Frontline

Frontline היא תוכנית תחקירים אמריקאית המופקת על ידי תחנת הטלוויזיה WGBH-TV בבוסטון ומופצת בארצות הברית על ידי רשת PBS. פרקי התוכנית באורך כשעה, ומדי פעם כ-90 דקות. "Frontline" החלה לשדר ב-1983, בהנחייתה של השדרנית ג'סיקה סאביץ', שנפטרה עם סיום העונה הראשונה. בשנת 1984 היא הוחלפה על ידי ג'ודי וודרוף. בשנת 1990 הופסקה ההנחיה של התוכנית על ידי שדרן ונותרה רק קריינות. אחת הקרייניות למשל, הייתה פרופסור פולה פרדריקסן, כשדובר בנושאי התמחותה, תקופת הנצרות הקדומה והמחלוקות הקשורות אליה. משנת 1988 והלאה התוכנית מפיקה, כל ארבע שנים, סרט פרופיל על מועמדי המפלגות האמריקאיות הגדולות לנשיאות. מדיה וקבצים בנושא Frontline בוויקישיתוף אתר האינטרנט הרשמי של Frontline (באנגלית) Frontline, ברשת החברתית פייסבוק Frontline, ברשת החברתית אקס (טוויטר) Frontline, ברשת החברתית אינסטגרם Frontline, סרטונים בערוץ היוטיוב "Frontline", במסד הנתונים הקולנועיים IMDb (באנגלית) "Frontline", באתר Rotten Tomatoes (באנגלית) "Frontline", במסד הנתונים הקולנועיים KinoPoisk (ברוסית)
סוהיר חמאד

סוהיר חמאד (בערבית: سهير حماد; נולדה ב-25 באוקטובר 1973) היא משוררת, סופרת, פעילה פוליטית ובמאית קולנוע ירדנית-אמריקאית ממוצא פלסטיני. הוריה היו פליטים פלסטינים שהיגרו לברוקלין, ניו יורק כשהייתה בת חמש. הוריה עברו לאחר מכן לסטטן איילנד. חמאד, ילידת עמאן, הושפעה בתקופת התבגרותה מזירת ההיפ הופ התוססת של ברוקלין. היא קלטה גם את סיפורי הוריה, על החיים בעיר מגוריהם לוד, ממנה היגרו בעקבות מלחמת העצמאות בשנת 1948, ואת הסבל שהם סבלו לאחר מכן, תחילה ברצועת עזה ולאחר מכן בירדן. בגלל ההשפעות השונות, חמאד הייתה מסוגלת לשלב בעבודתה נרטיב משותף של נישול. הדבר בא לידי ביטוי לא רק ביכולת שלה כבת למהגרים פלסטינים-מוסלמים, אלא בתור אישה הנאבקת נגד סקסיזם הטבוע בחברה המוסלמית, בהיותה אישה ומשוררת בזכות עצמה. כאשר אמן-יזם ההיפ הופ ראסל סימונס נתקל בקטע שכתבה, וכותרתו "ראשית כתיבה מאז" שיר המתאר את תגובתה לפיגועי ה -11 בספטמבר, הוא חתם איתה הסכם על שיריה. מאז דקלמה יצירות מקוריות שלה במסע שערכה במשך השנתיים הבאות. היא עובדת עכשיו על הפרסום השלישי שלה, אשר יהיה ספר פרוזה. פן נשכח (2003) - כתיבה מלחמת העולם הרביעית (2004) - כתיבה מלח הים הזה (2008) - כתיבה, משחקת תפקיד ראשי, עם סאלח בכרי הפקה ישראלית-אירופאית, בבימוי Annemarie JACIR אנמרי ז'אקיר כאשר אני מותח יד רביעית שלי (2009) - כתיבה "טריניטי דם" (2002) היפ הופ בניו יורק, פסטיבל תיאטרון "רה-אורינטאליזם" (2003) "ליברטו" מאת סוהיר חמאד חמאד פרסמה ארבעה ספרים: Born Palestinian, Born Black‏ (1996) Drops of This Story‏ (1996) Zaatar Diva‏ (2006) Breaking Poems‏ (2008) פרס לורד אודר Lorde Audre לכתיבה, מכללת האנטר (1995, 2000) פרס מרכז מוריס לריפוי בשירה (1996) פרס מילס ניו יורק לאמן תושב (1998) פרס ואן ליר (1999) פרס לאמנים חדשנים (2001) אסיה / פסיפיק / מחקרים במכון האמריקני באוניברסיטת ניו יורק NYU פרס הספר האמריקאי (2009) פרס טוני - אירוע תיאטרלי מיוחד - חבר עופרת לכותב המקורי של ראסל סימונס למציגי שירת דף ג'אם Def Jam בברודוויי (2003) פרס פיבודי לשירת דף ג'אם (2003) מדיה וקבצים בנושא סוהיר חמאד בוויקישיתוף אתר האינטרנט הרשמי של סוהיר חמאד סוהיר חמאד, במסד הנתונים הקולנועיים IMDb (באנגלית) סוהיר חמאד, באתר "אידיבי", מאגר הידע העברי לקולנוע ישראלי ועולמי סוהיר חמאד, באתר AllMovie (באנגלית) סוהיר חמאד, במסד הנתונים הקולנועיים KinoPoisk (ברוסית) ריאיון עם הבמאית על הסרט ותקוותו לחיים משותפים
היוב לודולף

היוב לודולף או "יוב לודולף" (גרמנית: Hiob Ludolf; ‏15 ביוני 1624 - 8 באפריל 1704) היה מזרחן גרמני. האתיופיסט אדוארד אולנדורף כינה אותו "בעל השם המהולל ביותר" בחקר אתיופיה. לודולף, יליד ארפורט, החליט עם סיום לימודי בלשנות באקדמיה שבארפורט ובליידן, לטייל בעולם כדי להעשיר את הידע הלשוני שלו. לבקשת בית המשפט השוודי (1649), חיפש ברומא אחר מסמכים מסוימים, וכך התוודע לגרגוריוס, נזיר אתיופי ממחוז אמהרה. ממנו קיבל את הידע המעמיק בגעז. בשנת 1652 התגייס לשירות הדוכס "סקסה גוטה", שירות שהמשיך עד לשנת 1678 ועם פרישתו חזר לפרנקפורט. בשנת 1683 הוא ביקר באנגליה במטרה לקדם תוכנית להקים הסכמי מסחר עם אתיופיה. אך מאמציו כשלו, בעיקר לנוכח התנגדות רשויות הכנסייה האתיופית האורתודוקסית. כששב לפרנקפורט בשנת 1684, הוא הקדיש את חייו ליצירה הספרותית אשר תימשך כמעט עד יום מותו. בשנת 1690 הוא מונה לנשיא ב"קולג' הקיסרי להיסטוריה", קולג' שהיה קיים זמן קצר באוסטריה. עבודותיו של לודולף, שהכיר כ-25 שפות, כללו את "היסטוריית העם האתיופי" (יינה, 1676) ו"ההיסטוריה האתיופית" (פרנקפורט, 1681) שתורגמה לאנגלית, צרפתית והולנדית ונוספו לה נספחים בשנים 1691-1694. לדברי לודולף מילונים (של השפות) אתיופית ואמהרית ודקדוק היו בעלי חשיבות מעבר לזמנו. למעלה ממאה וחמישים שנה, הכלים החיוניים ללימודי השפות הללו, תוך עבודתו האדירה בהיסטורית אתיופיה (עם פרשנות רחבה), עדיין יכולים להיקרא עם רווח והנאה. בין יצירותיו הנוספות: דקדוק בשפה האמהרית (פרנקפורט, 1698) לקסיקון לטינית - אמהרית (פרנקפורט, 1698) לקסיקון לטינית - אתיופית (פרנקפורט, 1699) דקדוק אתיופי (לונדון, 1661, ו פרנקפורט, 1702) מדיה וקבצים בנושא היוב לודולף בוויקישיתוף היוב לודולף, באתר פרויקט הגנאלוגיה במתמטיקה היוב לודולף Aethiopica Historia, פרנקפורט, (1681) באתר סיינט ג'ון קולג' בקיימברידג' (באנגלית) צילום ספר הלקסיקון הלטיני-אתיופי, באתר מוזיאון היל. היוב לודולף, היסטוריה אתיופית, באתר הספרייה הלאומית של צרפת (בצרפתית) יורגן טובאך, הביוגרפיה של היוב לודורף, באתר הביוגרפיות (בגרמנית) Edward Ullendorff, The Ethiopians: An Introduction to Country and People, second edition (London: Oxford University Press, 1965), p. 9. Ullendorff, p. 11
קפטן (דרגה)

קפטן היא דרגת קצונה הקיימת במרבית צבאות העולם המערבי ומקבילה לדרגת הסרן בצה"ל. לרוב דרגת הקפטן בכירה מדרגת לוטננט וזוטרה מדרגת מייג'ור. סימון הדרגה על פי תקנות נאט"ו הוא OF-2 ועל פי צבא ארצות הברית O-3. להבדיל, בציים ובחילות הים דרגת קפטן מקבילה לרוב לדרגת אלוף-משנה בצה"ל. במסגרת האזרחית התואר קפטן משמש גם כתואר של מפקד כלי שיט, לרוב כמפקד ספינה (רב-חובל) ושל קברניט כלי טיס. צה"ל סרן צבא ארצות הברית קפטן הצבא הבריטי קפטן בונדסוור האופטמן הצבא הרוסי קפיטן הצבא הצרפתי קפיטיין הצבא המצרי נקיב צבא צ'כיה קפיטאן ערך מורחב – קפטן (צי מלחמתי) צה"ל אלוף משנה צי ארצות הברית קפטן הצי המלכותי קפטן חיל הים הגרמני קפטין צור זי חיל הים הרוסי קפיטן (דר' 1) חיל הים הצרפתי קפיטן חיל הים המצרי עקיד מדיה וקבצים בנושא קפטן בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
Set Fire to the Rain

"Set Fire to the Rain" (בעברית: הצת את הגשם) הוא שיר מאת הזמרת וכותבת השירים הבריטית אדל לאלבומה השני, 21. השיר נכתב על ידי אדל וכותב השירים הבריטי פרסר טי. סמית', שבמקביל ביים את השיר. הבלדה יצאה כסינגל השני של האלבום באירופה. הבלדה יצאה כסינגל השלישי מהאלבום בממלכה המאוחדת ב-4 ביולי 2011. במצעדי המוזיקה בממלכה המאוחדת ובארצות הברית דורג בשיאו במקום ה-1. במצעדי המוזיקה בבלגיה, פולין והולנד דורג במקום הראשון. במצעדי המוזיקה באוסטרליה, דנמרק, פינלנד, צרפת, גרמניה, אירלנד, איטליה, ניו זילנד, שווייץ ונורווגיה דורג במקומות גבוהים מ-10. בבילבורד דורג בשיאו במקום הראשון. ערוץ הטלוויזיה FX השתמש בשיר כדי לקדם את סדרת הטלוויזיה המשודרת בערוץ, Rescue Me. בנוסף הופיע השיר בפרומואים לסדרות "נקמה" ו-Ringer. מידע על היצירה "Set Fire to the Rain" באתר מיוזיק בריינז סרטון השיר "Set Fire to the Rain" באתר יוטיוב Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) http://www.aria.com.au/pages/httpwww.aria.com.auSINGLEaccreds2011.htm, www.aria.com.au (באנגלית) FIMI - Certificazioni - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-07-17. Week Ending June 2, 2013. Songs: Robin Thicke & Mom, yahoo.com (באנגלית אמריקאית) ultratop.be - ULTRATOP BELGIAN CHARTS, ultratop.be "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-07-17. www.bpi.co.uk Adele's Official Top 20 biggest songs, www.officialcharts.com (באנגלית) Bundesverband Musikindustrie, BVMI | Datenbank, www.musikindustrie.de (בגרמנית) "ifpi.dk | Musikselskaber 2017". IFPI.dk (בדנית). נבדק ב-2018-07-17. WebCite query result, www.webcitation.org (באנגלית) nztop40 국내 대표 음악 차트 가온차트!, gaonchart.co.kr "Gold/Platinum - Music Canada". Music Canada (באנגלית אמריקאית). נבדק ב-2018-07-17. Steffen Hung, The Official Swiss Charts and Music Community, www.swisscharts.com Adele | ChartMasters stats added to the op!, ATRL (באנגלית)
הרי הרוקי

המונח "רוקיז" מפנה לכאן. לערך העוסק בספורטאי בעונתו הראשונה בליגה, ראו רוקי (ספורט). הרי הרוקי הם רכס הרים המתרומם בחלקה המערבי של יבשת אמריקה הצפונית בתחומיהן של קנדה וארצות הברית. האינדיאנים כינו את ההרים "אסין - וטי" (גבעות של סלעים) בשל הפסגות החשופות והמחודדות שלהם ומכאן נובע שמם. אורך רצועת ההרים הוא 4,800 ק"מ (מתוכם 1,500 בקנדה) ורוחבה מגיע לכ-550 ק"מ, תחילת הרצועה בצפון מחוז קולומביה הבריטית שבקנדה, וסופה בדרום מערב ארצות הברית, בתחום מדינת ניו מקסיקו. נהוג לחלק את שרשרת ההרים לזו הנמצאת בשטח ארצות הברית, הרי הרוקי האמריקאיים, ולזו הנמצאת בשטח קנדה, הרי הרוקי הקנדיים. הנקודה הגבוהה ביותר בהרי הרוקי האמריקאיים היא הר אלברט שבקולורדו המתנשא לגובה של 4,401 מטרים, והנקודה הגבוהה ביותר בחלק הקנדי נמצאת בהר רובסון שגובהו 3,954 מטרים. רכס הרי הרוקי נוצר כתוצאה מחדירת הלוח הפסיפי אל מתחת ללוח הצפון-אמריקאי. חדירה כזו גורמת ליצירת רכסי הרים, הרי געש, ורעידות אדמה. בין הרי הרוקי המערביים שבקנדה ולרכס לואיס (Lewis Range) שבמונטנה ישנו שבר גאולוגי באורך של כ-1,300 ק"מ הדומה לשבר הסורי-אפריקני, אך גבוה הרבה יותר. הרי הרוקי מהווים מקור משיכה לתיירים ומבקרים רבים מרחבי העולם. המבקרים מגיעים לאזור במשך כל השנה - בקיץ לשמורות הטבע בהן ניתן לטייל, לעשות קמפינג ולעסוק בפעילויות ספורט, ובחורף אל מבחר אתרי הסקי בעלי השם העולמי שמציעים ההרים ואל מקומות הבילוי הרבים בהרים עצמם. ישנו שביל שהולך בצמוד להרי הרוקי ממקסיקו לקנדה שנקרא Continental Divide Trail, ובגבול הצפוני מתחבר ל-Great Divide Trail שממשיך עם הרכס בחלקו הקנדי. שמורות טבע בהרי הרוקי: בארצות הברית הפארק הלאומי ילוסטון הפארק הלאומי גליישר הפארק הלאומי הרי הרוקי הפארק הלאומי גרנד טיטון בקנדה הפארק הלאומי ג'ספר הפארק הלאומי באנף הפארק הלאומי קוטניי פארק השלום הבינלאומי ווטרטון-גליישר הפארק הלאומי יוהו האזור מיושב בדלילות ביחס לשאר ארצות הברית, מלבד אלסקה. באזור המרכזי של הרי הרוקי קיים מדבר שהוא חלק מהשרשרת המדברית הצפונית של כדור הארץ. מספר הדרכים (כולל מסילות ברזל וכבישים) קטן מאוד בגלל קשיי עבירות באזור זה. אזור הרי הרוקי הוא מקור המינרלים הזמין הגדול ביותר בעולם. ארצות הברית עדיין קונה חלק גדול מהמינרלים שלה ממדינות אחרות כדי לשמור על עוצמה בזמן מלחמה או בעתיד. ג'ון ואליינט, פרא צפוני - הרי הרוקי הקנדיים, נשיונל ג'יאוגרפיק ישראל, גיליון 127, דצמבר 2008 הרי הרוקי בתמונות יפהיפיות דריה שועלי, מקצף גל ועננה, באתר הארץ, 7 בפברואר 2008 הרי הרוקי באתר הספרייה הווירטואלית של מטח הרי הרוקי, באתר אנציקלופדיה בריטניקה (באנגלית) הרי הרוקי, דף שער בספרייה הלאומית אור הורביץ, סיור אל קולורדו והרי הרוקי, באתר הארץ, 22 במאי 2024
חילות המשלוח במלחמת יום הכיפורים

חילות המשלוח במלחמת יום הכיפורים היו חילות משלוח שנשלחו על ידי מדינות ערב ואחרות לעזרת צבא מצרים וצבא סוריה במלחמתם כנגד ישראל במהלך מלחמת יום הכיפורים. חילות המשלוח שהיו גדולים בהיקפם השתתפו בחלק מהקרבות או שנרתמו להגנת העורף המצרי והסורי ובכך איפשרו הפניית כוחות הצבא המקומיים למשימות לחזיתות. הכוחות שנשלחו הביאו להרעה ביחסי הכוחות לרעת ישראל ולשחיקת כוחות צה"ל שנאלצו לנהל קרבות מתמשכים כנגד כוחות רעננים. בסוריה מנעו חילות המשלוח ככל הנראה את התמוטטות צבא סוריה שהתקשה לבלום את השריון הישראלי בתנועתו לעבר דמשק. במסגרת ההכנות של מצרים וסוריה למלחמת יום הכיפורים, קיימו מדינאים ואנשי צבא מצרים וסוריים סדרה של מפגשים עם עמיתיהם במדינות ידידותיות ובקשו מהם סיוע כאשר תפרוץ מלחמה בינן לבין ישראל. חלק גדול מהמדינות נעתרו לבקשת הסיוע והתחייבו להעמיד לרשות מצרים או סוריה חילות משלוח מסוגים שונים ובגדלים שונים. חלק מהמדינות אף התחייבו להשתתף בעלות הכספית של המלחמה העתידית בישראל. בין המדינות שנאותו לשלוח כוחות צבאיים בעת מלחמה כנגד ישראל היו לוב, אלג'יריה, תוניסיה, מרוקו, סודאן, כווית ועוד. משפרצה מלחמת יום הכיפורים פנו מצרים וסוריה לידידותיהן וביקשו לממש את הבטחותיהן לשליחת כוחות שיצטרפו למלחמה. משפרצה המלחמה, החלו המדינות לארגן כוחות צבאיים ולהעבירם למצרים ולסוריה. חלק מהכוחות נע על גבי מובילי טנקים, משאיות וכלי רכב אחרים. חלק אחר הוטס למדינות היעד. חילות המשלוח זרמו לחזיתות בהדרגה ושינו את יחסי הכוחות לרעת צה"ל (גם לפני הגעת חילות המשלוח היה יתרון כמותי ברור לצבאות מצרים וסוריה). להלן פרטי חילות משלוח שנשלחו במהלך המלחמה: ההשפעה של חילות המשלוח על הלחימה בחזית רמת הגולן הייתה משמעותית. חילות המשלוח הרעננים שהגיעו בכמויות גדולות מאוד (מעל שלוש דיוויזיות) לאזור "המובלעת" (תא שטח בגולן הסורי שנכבש ב-11 וב-12 באוקטובר ששהו בו אוגדות 210, ו-36 של צה"ל) הביאו לעצירה ביוזמה ההתקפית של כוחות צה"ל ולניהול קרבות מגננה מפני תקיפותיהם. לאחר שהוכנסו כוחות אלה לחזית הלחימה לא הצליח עוד צה"ל לכבוש שטחים משמעותיים. בחזית סיני לעומת זאת, הקימו חילות המשלוח קו הגנה עורפי ממערב לתעלה. כוחות אלה איפשרו לכוחות מצרים ששהו בקו ההגנה השני להתפנות ולנהל קרבות כנגד כוחות צה"ל שממערב לתעלה. בעיקר כוונו ההתקפות המצריות על הכוחות המתפנים לעבר ראש הגשר בדיראסוור. יהודה ואלך (עורך), אטלס כרטא לתולדות מדינת ישראל: עשור שלישי, ירושלים: הוצאת כרטא, 1983, עמ' 94. אל"ם יעקב שחם,על שיגור הכח העיראקי לסוריה במלחמת 73, מבט מלמ גיליון 87 ע' 4-6 שאול שי, כוח המשלוח המרוקאי במלחמת יום הכיפורים
רב מלחים

המונח "בוסן" מפנה לכאן. לערך העוסק בעיר בקוריאה הדרומית, ראו פוסאן. רב מלחים הנקרא בסלנג "בוסן", (Boatswain) הוא ראש צוות הסיפון באונייה אזרחית או נגד הבכיר בצוות הימאים בכלי שיט צבאי. מתפקידי רב המלחים לנהל את עבודת הימאות וצוות הסיפון בים ובחוף לפי הצורך. ובחיל הים גם לנהל את השגרה והמשמעת בנמל. רב המלחים הוא ימאי בעל ותק וניסיון שהוסמך לתפקידו לפי מבחני רשות הספנות. כפוף לקצין ראשון באוניה. בחיל הים הישראלי יש רב מלחים בכל כלי שיט מגודל דבורה ומעלה. רב המלחים מבצע עם צוותו את כל פעולות הימאות הדורשים הפעלת צוות. גרירה והגררות של כלי שיט (לחילוץ בעת צרה), תדלוק, וחילוץ נפגעים מכלי השיט. רב המלחים מנהל את הצוות, ואחראי לביצוע הפעולות לפי נוהלי הבטיחות. ספן רב חובל
ספינות הטילים מסדרת קומאר

קומאר (מרוסית: Комар; מילולית: יתוש) הוא קוד נאט"ו לסדרה של 112 ספינות טורפדו, ששודרגו לספינות טילים מתוצרת ברית המועצות. הספינות שהיו בנויות בחלקן מעץ תוכננו ונבנו לאחר מלחמת העולם השנייה כספינות טורפדו מדגם פ-183 שבהן בשני משגרי טורפדו 533 מ"מ נגד ספינות, בנוסף הייתה גרסה ציידת צוללות שצוידה בסונאר ופצצות עומק. בשנת 1956, חומשו הספינות בשני משגרי טילי "סטיקס" במקום שני משגרי הטורפדו ותותח ה 25 מ"מ האחורי, ובכך הפכו את הספינות לספינות הטילים הראשונות. מצרים רכשה שבע ספינות קומאר בשנים 1962–1967 ששרתו עד שנות ה-90 של המאה ה-20. ב-21 באוקטובר 1967 שתי ספינות קומאר מצריות טיבעו את המשחתת הישראלית אח"י אילת. היה זה הירי המבצעי הראשון של טילי ים-ים. המשחתת הישראלית לא הייתה מצוידת בטילים אלא בתותחים. כמו כן לא היו ברשותה אמצעי הגנה נוספים שהיו בתהליך פיתוח ויועדו לספינות הסער שתוכננו להחליף את המערך הישן של המשחתות וספינות הטורפדו. מכיוון שלא התפתח קרב בין הצדדים למצרים לא היו נפגעים. במהלך מלחמת יום הכיפורים שהו שני סט"ילים מסוג קומאר בים סוף ומנעו מהמטכ"ל הישראלי להפעיל את מבצע אור ירוק ואור לבן להנחתת כוחות שריון בעומק מצרים באמצעות נחתות. לפיכך יזם צה"ל את מבצעי מגבית שבמהלכם הושמדו שני הסטי"לים באמצעות כוחות מיוחדים ללא אבדות לצה"ל. בשנות השמונים המצרים בנו שישה סטי"לים דומים, חדישים יותר שנקראו "אוקטובר". הסורים רכשו בראשית שנות השבעים 9 ספינות קומאר. ביומה הראשון של מלחמת יום הכיפורים, בלילה שבין ה-6 ל־7 באוקטובר 1973, השתתפו שני סטי"לים מדגם קומאר בקרב לטקיה שהיה קרב טילי הים הראשון בעולם. במהלך הקרב הוטבעו שני הסטי"לים הסוריים על ידי סטי"לים ישראליים. בהמשך המלחמה נפגעו סטי"לי קומאר נוספים על ידי חיל הים הישראלי מבלי שהצליחו לגרום לנזק כלשהו לספינות חיל הים. גיליה אראל, קומאר - טרפדה נושאת טילים, 'מערכות ים' 64, ספטמבר 1963 עמ' 57. מדיה וקבצים בנושא ספינות הטילים מסדרת קומאר בוויקישיתוף
לופטהנזה רגיונל

לופטהנזה רגיונל (בגרמנית: Lufthansa Regional) הוא מותג תחתיו מבוצעות הטיסות האזוריות של החברה הגרמנית לופטהנזה. בשלהי העשור השני של המאה ה-21, פועלות תחת מותג זה שתי חברות, לופטהנזה סיטי ליין ואייר דולומיטי, שתיהן בבעלות מלאה של לופטהנזה. בעבר פעלו תחת המותג שלוש חברות נוספות: קונטקט אייר ואוגסבורג איירווייז, אשר פשטו את הרגל בשנים 2012 ו-2013 בהתאמה, וכן חברת יורווינגס, אשר שינתה את יעודה לחברת תעופה זולה במסגרת צעדי הארגון מחדש של קבוצת לופטהנזה. במסגרת אותם צעדי ארגון מחדש, החל משנת 2018 מוסר המותג "לופטהנזה רגיונל" ממטוסי החברות השותפות בו. צי המטוסים של החברות במותג נכון לנובמבר 2018: מדיה וקבצים בנושא לופטהנזה רגיונל בוויקישיתוף אתר האינטרנט הרשמי של לופטהנזה רגיונל מדיה וקבצים בנושא לופטהנזה רגיונל באתר Airliners.net פרטי צי המטוסים של לופטהנזה סיטי ליין, באתר airfleets.net (באנגלית) פרטי צי המטוסים של אייר דולומיטי, באתר airfleets.net (באנגלית)
צלצל

צִלְצָל (בלעז: הַרְפּוּן) הוא מכשיר דמוי-חנית המשמש לדיג, ולציד בעלי חיים ימיים גדולים כדוגמת לווייתנאים. הוא ממלא את תפקידו בכך שהוא ננעץ בחיה הניצודה, ומאפשר לדייג למשוך אותה אליו באמצעות חבל או שרשרת המחוברים אליו. במראה החיצוני שלו הוא דומה לחנית. כלומר מוט ארוך שבקצה שלו ראש מחודד. אך בניגוד לראש החנית ראש הצלצל אינו מחובר למוט, אלא רק מולבש עליו. כאשר הצלצל פוגע בבעל חיים, ראשו המחודד חודר מתחת לעור, מתנתק ממוט הזריקה ומסתובב על צידו. כך הוא נשאר תפוס מתחת לעור. ראש הצלצל, שהתנתק מן המוט, מחובר לחבל. הקצה השני של החבל מוחזק על ידי הציד או קשור למצוף. בני האינואיט צדו באמצעות צלצלים מגוון של יונקים ימיים כמו כלבי ים, ניבתנים, חדשן-חדקרן, בלוגות וליוויתנים קשותי ראש. בכל מקום צדו יונקים שהיו נפוצים באזור. צדו הן מהקרח, הן מקיאקים, וליוותנים גדולים צדו בדרך כלל בצוותים מסירות גדולות יותר שנקראות אומיאק. מדיה וקבצים בנושא צלצל בוויקישיתוף צלצל, באתר אנציקלופדיה בריטניקה (באנגלית) דייג צלצל באחד מחופי ישראל באתר ארכיון הסרטים הישראלי, 1961 צלצל משוחזר באתר מוזיאון ישראל לדוג עם צלצל באתר וקטורים לשימוש ציבורי יורם מלצר, אהבה מהלווייתן הראשון באתר אלכסון, 30.10.2019 מהי צלצל? גרגרי לציד תת-ימי באתר unansea הצלצל ויצרני כלים עתיקים, באתר פה הוצאה לאור, ‏2018-10-14 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
התמדה

האם התכוונתם ל... התמד – עקרון ההתמדה בפיזיקה, קובע כי כל גוף נוטה להישאר במצב בו הוא נמצא התמדה (לימוד תורה) התמדה (רובר) – שמו החדש (perseverance) של מארס 2020
סנט וינסנט והגרנדינים במשחקים האולימפיים

סנט וינסנט והגרנדינים משתתפת במשחקים האולימפיים מאז אולימפיאדת סיאול (1988). ערב אולימפיאדת ריו דה ז'ניירו (2016), אף ספורטאי ממדינה זו לא זכה במדליה אולימפית. להישג הגבוה ביותר הגיע האתלט אזוורט קומבס, שהעפיל לשלב חצי הגמר בריצת 400 מטר באולימפיאדת אטלנטה (1996) וסיים במקום ה-11. סנט וינסנט והגרנדינים מעולם לא השתתפה באולימפיאדת חורף. סנט וינסנט והגרנדינים במשחקים האולימפיים לנוער מדיה וקבצים בנושא סנט וינסנט והגרנדינים במשחקים האולימפיים בוויקישיתוף אתר הוועד האולימפי הלאומי של סנט וינסנט והגרנדינים
סנט לוסיה במשחקים האולימפיים

סנט לוסיה משתתפת במשחקים האולימפיים מאז אולימפיאדת אטלנטה (1996). עד כה התחרו ספורטאים מסנט לוסיה רק בענפי האתלטיקה, השחייה והשיט. מרבית הישגיהם של הספורטאים מסנט לוסיה היו סמליים בעיקרם. הספורטאית הראשונה שהעפילה לגמר אולימפי הייתה האתלטית לוורן ספנסר, שסיימה במקום השישי בקפיצה לגובה באולימפיאדת ריו דה ז'ניירו (2016). במשחקים האולימפיים של פריז 2024 זכתה סנט לוסיה במדליית הזהב הראשונה שלה (והראשונה אי פעם), בתחרות הריצה היוקרתית ל-100 מטר נשים, בתוצאה של 10.72 שניות עם שיא לאומי חדש. את התוצאה קבעה האתלטית ג'וליאן אלפרד. אלפרד הביאה לארצה גם מדליית כסף בריצת ה-200 מטר לנשים. סנט לוסיה מעולם לא השתתפה באולימפיאדת חורף. סנט לוסיה במשחקים האולימפיים לנוער מדיה וקבצים בנושא סנט לוסיה במשחקים האולימפיים בוויקישיתוף אתר הוועד האולימפי של סנט לוסיה
סנט קיטס ונוויס במשחקים האולימפיים

סנט קיטס ונוויס משתתפת במשחקים האולימפיים מאז אולימפיאדת אטלנטה (1996). עד כה, כל הספורטאים שייצגו אותה היו אתלטים. עד כה, אף ספורטאי מסנט קיטס ונוויס עוד לא זכה במדליה אולימפית, אך חלקם הגיעו להישגים נאים. הספורטאי הבולט ביותר ממדינה זו הוא קים קולינס. קולינס השתתף לראשונה במשחקים באולימפיאדת סידני (2000). הוא סיים במקום השביעי בריצת 100 מטר, ובריצת 200 מטר העפיל לשלב חצי הגמר וסיים במקום ה-11. באולימפיאדת אתונה (2004) התחרה קולינס רק בריצת 100 מטר, וסיים במקום השישי. באולימפיאדת בייג'ינג (2008) הצליח יותר בריצת 200 מטר, כשסיים במקום השישי, ואילו בריצת 100 מטר הודח בשלב חצי הגמר, לאחר שסיים במקום החמישי במקצה שלו, בהפרש של ארבע מאיות השנייה ממייקל קולינס שסיים במקום הרביעי והעפיל לגמר. באולימפיאדת לונדון (2012) הודח קולינס מהמשלחת לפני שהספיק להיכנס למעגל התחרויות, בנימוק שלא הגיע לאימונים. קולינס טען כי הסיבה להדחה היא שהעדיף לשהות עם אשתו בבית מלון ולא להתגורר בכפר האולימפי. אתלטית בולטת נוספת, טיאנדרה פונטין, העפילה לשלב חצי הגמר בריצת 400 מטר באולימפיאדת אתונה, וסיימה במקום ה-13. קולינס שב להשתתף במשחקים באולימפיאדת ריו דה ז'ניירו (2016), והוא בן 40. הוא העפיל לשלב חצי הגמר בריצת 100 מטר, סיים שישי במקצה שלו ובמקום ה-17 בין כלל הרצים. סנט קיטס ונוויס מעולם לא השתתפה במשחקי החורף. סנט קיטס ונוויס במשחקים האולימפיים לנוער מדיה וקבצים בנושא סנט קיטס ונוויס במשחקים האולימפיים בוויקישיתוף אתר הוועד האולימפי של סנט קיטס ונוויס
הדיוויזיה השביעית (מצרים)

דיוויזיה 7 היא דיוויזיית חיל רגלים בצבא מצרים. בסיסיה ממוקמים באזור הקילומטר ה-101 (101 ק"מ ממזרח לקהיר). הדיוויזיה הייתה מוצבת בגזרה הצפונית של גבול ישראל-מצרים ושם השתתפה במלחמת ששת הימים. פיקד על הדיוויזיה, מפקד בית הספר לחי"ר של הצבא המצרי, גנרל עבד אל עזיז סולימאן. הרכב הדיוויזיה היה: חטיבת חי"ר 16 חטיבה חי"ר 11 חטיבת המשמר הלאומי חטיבה ארטילרית בנוסף לגדודי הטנקים שהיוו חלק אורגני מחטיבות החי"ר תוגברה הדיוויזיה בגדוד טנקים נוסף. ובסך הכל, 80 טנקים מהדגמים: T-34, IS-3 וטנקי שרמן עם צריחים של AMX-13. הדיוויזיה לחמה לעצירת פריצת אוגדה 84 של צה"ל לרצועת עזה, ח'אן יונס ורפיח. לאחר כישלונה לעצור את ההתקדמות הישראלית, נכשלה הדיוויזיה גם במניעת כיבושם של אל עריש, שדה התעופה שלה וביר לחפן על ידי צה"ל. במהלך הקרבות ספגה הדיוויזיה אבדות כבדות ואיבדה את כושר הלחימה שלה. לאחר המלחמה טענו מפקדיה, כי חיילי הדיוויזיה סבלו מאימון לקוי, נשק מיושן ומהעדר מוחלט של הגנה אווירית. במלחמת יום הכיפורים השתתפה במבצע באדר - צליחת תעלת סואץ ובלחימה בגדה המזרחית שלה במסגרת הארמייה המצרית השלישית. על הדיוויזיה פיקד בריגדיר גנרל אחמד בדאווי (שהיה במלחמת ששת הימים קצין המבצעים של הדיוויזיה), הדיוויזיה הייתה חלק מהארמייה המצרית השלישית והיא כללה שלוש חטיבות: חטיבת חי"ר 11 חטיבת חי"ר 12 חטיבה ממוכנת 8 ערב המלחמה נפרשו כוחות הדיוויזיה באזור שלופה (בין האגם המר הגדול והעיר סואץ) ומטרתם הייתה כיבוש האזור המוביל למעבר הגידי. כוחות מדיוויזיה 7 היו הראשונים בצבא המצרי שהצליחו לצלוח את תעלת סואץ ולהשתלט על שטח בגדה המזרחית של התעלה. בסיום המלחמה נמנתה דיוויזיה 7 על כוחות הארמייה השלישית שכותרו על ידי צה"ל. אברהם זהר, אוגדה 84 במערכת רפיח במלחמת ששת הימים 1967, אתר יד לשריון אהוד יערי, ‏צפו: סיור וירטואלי במוקדי המהפכה, באתר ‏מאקו‏, 30 בינואר 2011 אברהם זהר, אוגדה 84 במערכת רפיח במלחמת ששת הימים 1967, אתר יד לשריון ריאיון עם לוטננט ג'נרל ספידין אבו שנף, אתר אל אהראם, 5-11 ביוני 1997 ערך זה הוא קצרמר בנושא מצרים ובנושא צבא. אתם מוזמנים לתרום לוויקיפדיה ולהרחיב אותו.